Liite 2

Valtioneuvoston asetus

kuulo-, puhe- ja näkövammaisille tarjottavien yleisten puhelinpalvelujen vähimmäisvaatimuksista

Annettu Helsingissä päivänä kuuta 2014

—————

Valtioneuvoston päätöksen mukaisesti säädetään tietoyhteiskuntakaaren ( /) 86 §:n 3 momentin nojalla:

1 §

Kuulo- ja puhevammaisten erityistarpeet.

Kuulo- tai puhevammaiselle käyttäjälle tarjottavan tietoyhteiskuntakaaren 86 §:ssä tarkoitetun liittymän tulee mahdollistaa videopuhelu- ja etätulkkauspalvelujen käyttämistä varten internet-yhteys, jonka nopeus on saapuvassa ja lähtevässä liikenteessä vähintään 512 kilobittiä sekunnissa. Nopeus saa tilapäisesti laskea alle vähimmäisnopeuden, ei kuitenkaan alle 384 kilobittiin sekunnissa.

Lisäksi liittymällä tulee voida hätäpalveluiden käyttämistä varten lähettää ja vastaanottaa tekstiviestejä.

2 §

Näkövammaisten erityistarpeet.

Näkövammaisen käyttäjän on saatava 1 §:n 1 momentissa tarkoitetun liittymän asiakassuhteen hoitamisessa tarvittavat palvelut esteettömästi. Lisäksi liittymää koskeva lasku ja tietoyhteiskuntakaaren 134 §:ssä tarkoitettu laskun erittely on toimitettava hänelle esteettömässä muodossa.

3 §

Erityistarpeen osoittaminen.

Käyttäjän on teleyrityksen pyynnöstä esitettävä selvitys vammastaan ja sen edellyttämistä erityistarpeista.

4 §

Voimaantulo.

Tämä asetus tulee voimaan päivänä kuuta 2015.

Helsingissä päivänä kuuta 2014

Allekirjoitukset